
**Škola za montažu instalacija i metalnih konstrukcija Zagreb**

**Sveti Duh 129, Zagreb**

**Kurikulum za izvannastavnu aktivnost**

**UČENIČKI OBRT**

Kurikulum „Učenički obrt“ izrađen je u okviru projekta **„Pismenost za sadašnjost i budućnost“** koji je odobrilo Ministarstvo znanosti i obrazovanja u okviru poziva Unaprjeđenje pismenosti – temelj cjeloživotnog učenja. Projekt je u cijelosti financiran iz EU potpore na temelju ugovora br. UP.03.02.2.03.0014.



Zagreb, prosinac 2018.

**SADRŽAJ**

1. **Uvod**

*Potreba za programom* Učenički obrt pojavila se jer u važećim nastavnim programima za srednje strukovne škole ne postoje predmeti koji osiguravaju potrebna znanja i razvijaju vještine koje bi učenike osposobile za samostalno pokretanje obrta. Učenici tijekom školovanja nemaju priliku stjecati osnovne obrtničke kompetencije koje kao glavni cilj imaju širenje poslovnih mogućnosti i uspješnu integraciju na tržište rada. Unutar projekta stavljen je naglasak na opismenjavanje učenika u domenama financijske, digitalne i čitalačke pismenosti. Na taj način osmišljen je novi oblik edukacije koji omogućuje i obogaćuje različita iskustva učenja i podučavanja.

*Cilj je programa* omogućiti usvajanje osnovnih znanja o samostalnom otvaranju obrta i potrebnih vještina  za njegovo uspješno vođenje.

*Potreba za financijskim opismenjavanjem* učenika postoji zbog nedostatka potrebnih znanja o financijskim prilikama u društvu koje utječu na odgovorno donošenje  financijskih odluka u privatnom i poslovnom životu. Kroz program učenici će poboljšati svoje razumijevanje financijskih proizvoda i usluga, procijeniti vlastitu financijsku snagu i poslovne rizike. Učenici će se upoznati sa sustavom osiguranja, tržištem kapitala, mirovinskim sustavom, sustavom stambene štednje, leasingom i općenito bankarskim sustavom. Razvit će sposobnosti, znanja i vještine potrebne za učinkovito upravljanje financijskim resursima za doživotnu financijsku dobrobit.

*Cilj podučavanja učenika financijskoj pismenosti*  razvoj je organizacijskih i upravljačkih sposobnosti, sposobnosti donošenja odluka, postavljanje ciljeva, rješavanje problema i razvoj komunikacijskih vještina. Učenici će biti osposobljeni za identifikaciju i rješavanje financijskih problema koristeći usvojena znanja iz područja svijeta rada i poslovanja, a u svrhu razvoja karijere i cjeloživotnog učenja.

*Zadaci financijske pismenosti:*

* identificirati potrebe tržišta
* prepoznati i odabrati kvalitetne financijske proizvode i usluge
* izračunati potrebna početna ulaganja za otvaranje obrta
* procijeniti poslovni rizik
* izračunati troškove poslovanja
* napraviti proračun
* organizirati i voditi obrt
* kreirati i prezentirati financijski plan

*Potreba za digitalnim opismenjavanjem* postoji zbog suvremenog stila života u digitalnom dobu, u kojemu se razvija digitalna ekonomija. Uslijed modernizacije tržišta nužno je praćenje trendova, prilagodljivost te kontinuirano usavršavanje digitalne pismenosti učenika. Napredak u digitalnoj pismenosti učenicima otvara nove mogućnosti u vidu osobnog razvoja te vodi samostalnijem, svjesnijem i kreativnijem učenju i izražavanju; stoga je važno unutar škole omogućiti stjecanje znanja, vještina i sposobnosti koje bi učenike osposobile za služenje digitalnom tehnologijom.

*Cilj je podučavanja učenika digitalnoj  pismenosti* odgovorna, etična i sigurna upotreba informacijske i komunikacijske tehnologije u obrazovne, radne i privatne svrhe. Učenici će biti osposobljeni za učinkovito upravljanje informacijama, komunikaciju i suradnju u digitalnom okruženju. Kreativno će se izražavati pomoću digitalnih medija te stvarati i uređivati nove sadržaje.

*Zadaci digitalne pismenosti*

* koristiti Internet tražilicu, internet bankarstvo i mobilne aplikacije
* vršiti poslovnu komunikaciju putem mail-a
* kreirati web stranicu
* izraditi tablice početnog ulaganja na računalu
* razvijati digitalni identitet korištenjem različitih digitalnih alata
* snimati video za poslovne potrebe

*Potreba za čitalačkim opismenjavanjem* postoji jer uključuje razvijanje temeljnih vještina potrebnih za uspjeh u svim područjima života (obrazovanju, društvenom životu i poslovnom svijetu). Čitanjem  tiskanih i elektronskih tekstova s razumijevanjem, istraživanjem, promišljanjem i tumačenjem iščitanih informacijama, kritičkim procjenjivanjem njihove relevantnosti, istinitosti i upotrebljivosti učenici će biti osposobljeni za pomniji pristup pisanim podacima.

*Cilj podučavanja učenika čitalačkoj pismenosti*  razvoj je temeljnih vještina pomoću kojih mogu učinkovito tražiti, razumjeti i koristiti informacije iz tiskanih i elektronskih tekstova.

*Zadaci čitalačke pismenosti*

* uočiti tražene i željene informacije u tiskanom i elektronskom tekstu
* protumačiti i sažeti podatke
* napisati financijski plan, ponude i predračune
* opisati financijske proizvode i usluge
* navesti primjer pisane poslovne komunikacije
* izvesti usmenu poslovnu komunikaciju
* sastaviti popis potrebnih početnih ulaganja

*Strategija programa* ostvarit će se teoretskim i praktičnim radom, uvidom u zakonsku regulativu, posjetima obrtima i nadležnim institucijama.

*Zadaće programa* su aktivnosti kroz koje će učenici identificirati potrebe tržišta, prepoznati i odabrati kvalitetne financijske proizvode i usluge, razvijati financijske, digitalne i čitalačke kompetencije potrebne za otvaranje i uspješno vođenje obrta, organizaciju poslovanja, procjenu poslovnih prilika te učinkovitu komunikaciju i suradnju u poslovnom svijetu.

1. **Ustrojstvo programa**

Program je organiziran u trajanju od 35 sati za dobnu skupinu djece od 14 do 18 godina, raspodijeljenih u dvije grupe po 6 učenika. Raspored rada ostvarit će se u odgojno-obrazovnoj ustanovi Škola za montažu instalacija i metalnih konstrukcija te izvanučionički. Praćenje i provjeravanje kvalitete organizacije rada provest će se učeničkim evaluacijama i samoprocjenom.

1. **Materijalni uvjeti**

Program će se odvijati u učionicama Škole za montažu instalacija i metalnih konstrukcija, opremljenim računalima i projektorom te obrtničkim radnjama i državnim institucijama.

1. **Odgojno-obrazovni rad**

Primijeniti financijske, digitalne i čitalačke sposobnosti za otvaranje i vođenje obrta te stvaranje uspješnog poslovnog okruženja.

1. **Vrednovanje *programa***

Program će se pratiti upitnicima, vrednovati evaluacijama i dalje unapređivati na temelju dobivenih rezultata. U praćenju i vrednovanju programa sudjelovat će nastavnici i učenici koji su uključeni u program.

1. **Financiranje programa**

Projekt je sufinancirala Europska unija iz Europskog socijalnog fonda.

1. **Zaključak:**

Značaj programa je u osposobljavanju učenika za pokretanje i vođenje obrta koji će mu dugoročno osigurati posao i otvoriti nove radne mogućnosti u vidu prakse i radnih mjesta potencijalnih zaposlenika. Također važna je i edukacija nastavnika u području obrtništva.

**NASTAVNI PLAN I  PROGRAM**

**Nastavni plan**

|  |  |  |  |  |
| --- | --- | --- | --- | --- |
| **Rb.** | **Nastavna cjelina** | **Broj sati** | | **Ukupno** |
| **T** | **PN** |
| **1.** | KOMPETENCIJE OBRTNIKA | 4 | 1 | 5 |
| **2.** | OTVARANJE OBRTA | 7 | 8 | 15 |
| **3.** | VOĐENJE OBRTA I FINANCIJSKI PLAN OBRTNIKA | 6 | 9 | 15 |
| **UKUPNO** | |  |  | 35 |

**Nastavni program**

**4.2.1. CJELINA: 1. KOMPETENCIJE OBRTNIKA**

|  |  |  |  |
| --- | --- | --- | --- |
| **TEMA** | **SADRŽAJ** | **ISHODI**  **UČENJA** | **BROJ**  **SATI** |
| **OBRTNIK I OBRTNIŠTVO** | * - pojam obrta * - vrste obrta * - fizička i pravna osoba * - obrt i drugi oblici poslovanja (trgovačka društva, zadruge) | - definirati obrt  - opisati vrste obrta  - razlikovati fizičku i pravnu osobu  - uočiti razliku između obrta i drugih oblika poslovanja (j.d.o.o., d.o.o.)  - navesti prednosti i nedostatke otvaranja obrta u odnosu na druge oblike poslovanja | T: 1  PN: 0 |
| **TIPOVI OBRTNIKA** | - tipovi obrtnika prema stilu vođenja  - profiliranje | - opisati tipove obrtnika  - izraditi osobni obrtnički profil | T:1  PN:0 |
| **ORIGINALNOST IDEJE** | - poslovna ideja  - misija i vizija obrta  - strategija poslovanja | - odabrati i oblikovati ideju obrta  - prezentirati misiju i viziju obrta  - opisati strategiju poslovanja | T:1  PN:1 |
| **USPJEH I RIZIK OBRTA** | - uspjeh obrta  - rizik poslovanja | - navesti pozitivne i negativne strane poslovanja  - procijeniti rizik poslovanja (igra preuzimanja rizika s lopticom i košem) | T:1  PN:0 |
| **Metode rada:** verbalne metode (metoda usmenog izlaganja, metoda heurističkog razgovora, oblikovanje pitanja, pažljivo slušanje, opisivanje, definiranje), vizualne metode (metoda demonstracije, predočavanja, skiciranja); igra uloga, igra preuzimanja rizika, istraživanje  **Oblici rada:** frontalni rad, grupni rad, individualni rad, rad u paru, suradnički oblik učenja, terenska nastava | | | |
| **Materijalni uvjeti:** računalna učionica s projektorom i pristupom Internetu | | | |
| **Kadrovski uvjeti:** sudionici projekta | | | |
| **Literatura i drugi izvori znanja za polaznike:** Internet i drugi izvori | | | |
| **Literatura i drugi izvori znanja za nastavnike:** Internet i drugi izvori | | | |

**4.2.1. CJELINA:  2. OTVARANJE OBRTA**

|  |  |  |  |
| --- | --- | --- | --- |
| **TEMA** | **SADRŽAJ** | **ISHODI**  **UČENJA** | **BROJ**  **SATI** |
| **UPOZNAVANJE S OBRTNIČKIM SUSTAVOM** | - funkcija i organizacija hrvatskog obrtničkog sustava  - Obrtnička komora (posjet) | - opisati ulogu hrvatskog obrtničkog sustava  - analizirati rad Obrtničke komore  - navesti razloge za priključivanje obrtničkoj komori | T:1  PN:3 |
| **OBRAZOVANJE U OBRTU** | - majstorski ispit  - licenca, naukovanje  - cjeloživotno obrazovanje  - potpore za obrazovanje | - informirati se o sadržaju i načinu polaganja majstorskog ispita  - opisati prednosti polaganja majstorskog ispita i licence  - prepoznati važnost cjeloživotnog obrazovanja  - navesti mogućnosti financiranja obrazovanja | T:2  PN:0 |
| **NAZIV I SJEDIŠTE OBRTA** | - naziv obrta  - podružnica, sjedište obrta  - poslovni prostor  - lokacija (izvanučioničko istraživanje, intervju s obrtnicima o izboru lokacije)  - financijska potpora za poslovni prostor | - odabrati ime, opisati djelatnost  - opisati pojmove podružnice i sjedišta obrta  - procijeniti prednosti i nedostatke otvaranja obrta u vlastitom ili unajmljenom prostoru  - odabrati lokaciju za otvaranje obrta  - istražiti odnos cijene i atraktivnosti lokacije intervjuirajući obrtnika  - identificirati mogućnost korištenja financijskih potpora za poslovni prostor  - izvijestiti o rezultatima istraživanja koristeći digitalne alate | T:1  PN:3 |
| **REGISTRACIJA OBRT** | - obrtnica  - registracija djelatnosti  - nadležni Ured za gospodarstvo grada Zagreba (posjet)  - e-obrt aplikacija (e-građani)  - pečat obrta | - navesti potrebnu dokumentaciju za registraciju obrta  - istražiti rad Nadležnog ureda  - ispuniti obrtnicu  - opisati načine i mogućnosti za otvaranje obrta putem interneta  - koristiti aplikaciju e-građani  - izraditi pečat i memorandum (digitalni alati) | T:2  PN:2 |
| **OTVARANJE RAČUNA** | - bankovno poslovanje u obrtništvu (kartice, Internet bankarstvo, mobilno bankarstvo)  - otvaranje žiro-računa | - objasniti osnove bankovnog poslovanja (vrste računa, kartica)  - razlikovati mogućnosti bankovnih paketa  - istražiti prednosti korištenja Internet bankarstva i mobilnih aplikacija  - objasniti postupak otvaranja žiro-računa | T:1  PN:0 |
| **Metode rada:** verbalne metode (metoda usmenog izlaganja, metoda heurističkog razgovora, oblikovanje pitanja, pažljivo slušanje, opisivanje, definiranje, obrazlaganje), vizualne metode (metoda demonstracije, predočavanja, skiciranja); izrađivanje memoranduma i pečata različitim digitalnim alatima, korištenje Internet bankarstva  **Oblici rada:** frontalni rad, grupni rad, individualni rad, rad u paru, suradnički oblik učenja, terenska nastava | | | |
| **Materijalni uvjeti:** računalna učionica s projektorom i pristupom Internetu | | | |
| **Kadrovski uvjeti:** sudionici projekta | | | |
| **Literatura i drugi izvori znanja za polaznike:** Internet i drugi izvori | | | |
| **Literatura i drugi izvori znanja za nastavnike:** Internet i drugi izvori | | | |

**4.2.1. CJELINA:  3. VOĐENJE OBRTA I FINANCIJSKI PLAN OBRTNIKA**

|  |  |  |  |
| --- | --- | --- | --- |
| **TEMA** | **SADRŽAJ** | **ISHODI**  **UČENJA** | **BROJ**  **SATI** |
| **OPIS USLUGA I FORMIRANJE CIJENA** | - usluge obrta  - ponuda i cijene  - predračun, PDV  - popusti, akcije | - definirati i opisati usluge obrta  - kreirati ponudu i formirati cijene  - ispisati predračun s PDV-om  - predložiti i preispitati popuste i akcije | T: 1  PN: 0 |
| **POČETNO ULAGANJE** | - troškovi početnog ulaganja  - kreditiranje | - opisati i izraditi tablicu troškova početnog ulaganja (prostor, oprema, strojevi, alati, radna odjeća i obuća, režije: struja,voda, komunalije, održavanje prostora)  - izračunati fiktivna početna ulaganja  - izdvojiti mogućnosti kreditiranja | T: 1  PN : 1 |
| **POSLOVNI ODNOSI U I IZVAN OBRTA** | - zapošljavanje radnika, plaće radnika  - regulativa radnog odnosa  - suradnički odnosi, kako voditi tim, - odnosi sa kupcima (poslovna komunikacija),stilovi vođenja obrta | - identificirati potrebe radnika (prava, obveze)  - izdvojiti bitne sastavnice regulative radnih odnosa obrtnika  - raspraviti i opisati kako izgleda uspješna timska suradnja  - pripremiti i demonstrirati primjer poslovne komunikacije | T : 1  PN : 1 |
| **FINANCIJSKE OBVEZE** | - porez i prirez  - pdv, porez na dohodak, porez na dobit  - mirovinsko i zdravstveno osiguranje | - definirati pojam poreza i prireza  - objasniti porez na dobit  - objasniti porez na dohodak  -razlikovati porez na dobit i porez na dohodak  - opisati svrhu mirovinskog i zdravstvenog osiguranja  - sažeti financijske obveze obrtnika | T : 1  PN:0 |
| **POSLOVNE KNJIGE OBRTNIKA** | - popis dugotrajne imovine  - knjiga primitaka i izdataka  - jednostavno knjigovodstvo: načelo blagajne  - fiskalizacija | - objasniti pojam dugotrajne imovine  - objasniti knjigu primitaka i izdataka  - opisati načelo blagajne  - objasniti fiskalizaciju  - račun | T : 1  PN:0 |
| **MARKETING** | - online marketing  - marketinški mix u digitalnom marketingu  - digitalni identitet  pretraživanje digitalnih informacija | - objasniti pojam marketinga putem interneta  nabrojati i opisati digitalni marketinški mix  - oblikovati digitalni identitet  - koristiti internet tražilice za analizu online marketinga srodnih obrta | T:1  PN:1 |
| **PROVJERA ZNANJA** | - financijski nogomet | - raspraviti, riješiti, planirati odgovore (poteze) koristeći program Financijski nogomet | T: 0  PN: 2 |
| **IZRADA ZAVRŠNOG VIDEA** | - put od početka otvaranja obrta do zapošljavanja i prodaje usluga | - izraditi i prezentirati video prezentaciju pomoću programa Powtoon | T: 0  PN: 4 |
| **Metode rada:** verbalne metode (metoda usmenog izlaganja, metoda heurističkog razgovora, oblikovanje pitanja, pažljivo slušanje, opisivanje, definiranje, obrazlaganje), vizualne metode (metoda demonstracije, predočavanja, skiciranja); izrada tablice početnog ulaganja, ispisivanje računa, igra uloga u poslovnoj komunikaciji, igra Financijskog nogometa, izrada videa pomoću Powtoon-a  **Oblici rada:** frontalni rad, grupni rad, individualni rad, rad u paru, suradnički oblik učenja, terenska nastava | | | |
| **Materijalni uvjeti:** računalna učionica s projektorom i pristupom Internetu | | | |
| **Kadrovski uvjeti:** sudionici projekta | | | |
| **Literatura i drugi izvori znanja za polaznike:** Internet i drugi izvori | | | |
| **Literatura i drugi izvori znanja za nastavnike:** Internet i drugi izvori | | | |

**ZAVRŠNA PROVJERA**